cyanic-selkie/wikianc huggingface dataset:
Ντίνο Ρίζι
Βιογραφία
Από όλες αυτές τις συνεργασίες του δίδυμου Ρίζι/Γκάσμαν, αυτή που περισσότερο ταυτίστηκε με το όνομα του Ρίζι και αυτή που θεωρείται ως η καλύτερη δουλειά του είναι Ο φανφαρόνος, ένα road movie με τον Γκάσμαν και τον Ζαν-Λουί Τρεντινιάν, σε έναν από τους πρώτους πρωταγωνιστικούς του ρόλους. Η ταινία έλαβε τιμητικό βραβείο στο Φεστιβάλ Κινηματογράφου Θεσσαλονίκης το 1963. Στον Φανφαρόνο, όπως και στην ταινία που είχε γυρίσει την προηγούμενη χρονιά, το Παλιοζωή παλιόκοσμε με πρωταγωνιστή τον Αλμπέρτο Σόρντι, ανατρέπει ένα από τα χαρακτηριστικά της κωμωδίας, που είναι το «αίσιο τέλος», δεν σώζει τους ήρωές του από την καταστροφή για να νιώσει καλά ο θεατής. Έτσι κι αλλιώς το χιούμορ του είναι συχνά πικρόχολο, τοποθετεί έναν καθρέφτη μπροστά στον θεατή, θέλοντας να τον αφυπνίσει με την ειρωνική ματιά του, να τον οδηγήσει στην επίγνωση των λαθών του. Οι ήρωές του είναι είτε απομεινάρια της κατεστραμμένης από τον πόλεμο Ιταλίας είτε νεόπλουτοι μικροαστοί και μεσοαστοί μιας νέας Ιταλίας που μπαίνει πλέον σε τροχιά ευμάρειας και οικονομικής ανάπτυξης, όλοι πάντως με έντονα ελαττώματα, κακές συνήθειες και αμαρτήματα.
Συχνές ήταν οι συνεργασίες του με ηθοποιούς από το εξωτερικό, όπως η Ρόμι Σνάιντερ, η Κατρίν Ντενέβ, η Καρόλ Μπουκέ, ο Ολιβερ Ριντ, η Αν Μάργκρετ, η Ανίτα Έκμπεργκ, ο Ζαν-Λουί Τρεντινιάν. Στην ταινία Το αξέχαστο σαββατοκύριακο έπαιζε η Ελληνίδα ηθοποιός Αλέκα Παΐζη, ενώ στη σπονδυλωτή ταινία Μοντέρνα τέρατα, στο επεισόδιο Χωρίς λόγια έπαιζε ο Γιώργος Βογιατζής, ο οποίος ξανασυνεργάστηκε με τον Ρίζι πέντε χρόνια αργότερα στην ταινία Sesso e volentieri.
Το 1985 γυρίζει την ταινία Scemo di guerra με πρωταγωνιστές τον Κολλύς και τον Μπέπε Γκρίλο, που είναι υποψήφια για ΄τον Χρυσό Φοίνικα στο Φεστιβάλ των Καννών. Την ίδια υποψηφιότητα είχαν λάβει στο παρελθόν άλλες 3 ταινίες του: Το σημείο της Αφροδίτης, το Άρωμα γυναίκας και το Αγαπημένε μου πατέρα. Τη δεκαετία του '80 και του '90 σκηνοθετεί μερικές μίνι-σειρές για την μικρή οθόνη αλλά δεν παύει να γράφει και να σκηνοθετεί κινηματογραφικές ταινίες, αν και λιγότερο επιτυχημένες.
Εξωτερικοί σύνδεσμοι
Κατηγορία:Ιταλοί σεναριογράφοι Κατηγορία:Ιταλοί σκηνοθέτες κινηματογράφου
Δημήτρης Μπουγάς
Βιογραφικό
Ο Δημήτρης Μπουγάς γεννήθηκε στις 13 Μαρτίου 1971. Ξεκίνησε την επαγγελματική του καριέρα τη σεζόν 1992-93 στον Εθνικό Πειραιά, στο πρωτάθλημα της Β΄ Εθνικής. Με τον Εθνικό παρέμεινε δύο σεζόν στη δεύτερη κατηγορία και κατάφερε να ανεβεί με δυσκολία τη σεζόν 1993-94 καταλαμβάνοντας την 3η θέση. Το 1994-95 βοήθησε τον Εθνικό να παραμείνει στην κατηγορία. Όμως, το 1995-96 η ομάδα τερμάτισε στην τελευταία θέση και υποβιβάστηκε, για να ανεβεί πάλι την επόμενη σεζόν καταλαμβάνοντας την τρίτη θέση.
Το 1997 ο Μπουγάς μεταπήδησε στον Πανιώνιο και στην πρώτη του σεζόν με την ομάδα της Νέας Σμύρνης κατέκτησε το Κύπελλο Ελλάδος 1998. Το 1998-99 μετείχε στην μεγάλη πορεία του Πανιωνίου ως τα προημιτελικά του Κυπέλλου Κυπελλούχων, όπου αποκλείστηκε από τη Λάτσιο.
Το Δεκέμβριο του 1999 μεταπήδησε στα νεοφώτιστα Τρίκαλα, τα οποία όμως δεν κατάφεραν να παραμείνουν στην πρώτη κατηγορία. Στη συνέχεια έπαιξε για δυο σεζόν στη Β΄ Εθνική με την Καλλιθέα, την οποία βοήθησε να ανεβεί στην Α΄ το 2001-02. Το 2002-03 συνέχισε στα Χανιά, στη Γ΄ Εθνική, για να τελειώσει την καριέρα του στον Π.Α.Ο. Αγίου Δημητρίου. Με τα Χανιά αγωνίστηκε σε 26 ματς και πέτυχε ένα γκολ στον τελικό παραμονής με τη Λάρισα με το τελικό 3-3 να καταδικάζει την ομάδα του σε υποβιβασμό.
Συνολικά αγωνίστηκε σε 109 ματς Α΄ Εθνικής και σε περισσότερα από 100 στη Β΄ και στη Γ΄ Εθνική. Στη συνέχεια εργάστηκε ως προπονητής. Ήταν βοηθός του Νίκου Παντέλη, στον Π.Α.Ο. Αγίου Δημητρίου, στην Καλλιθέα και στο ξεκίνημα της σεζόν 2009-10 στην Ηλιούπολη. Επίσης, είναι πρόεδρος του Αετού Κορυδαλλού, ομάδας της Ε.Π.Σ. Πειραιώς.
Αναφορές
Κατηγορία:Έλληνες ποδοσφαιριστές μ μ Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πανιωνίου Κατηγορία:Ποδοσφαιριστές Εθνικού Πειραιώς Κατηγορία:Ποδοσφαιριστές Α.Ο. Τρικάλων Κατηγορία:Ποδοσφαιριστές Γ.Σ. Καλλιθέας Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Γ.Σ. Ηλιούπολης Αττικής Κατηγορία:Έλληνες πρόεδροι αθλητικών συλλόγων Κατηγορία:Πρόεδροι ποδοσφαιρικών ομάδων της Ελλάδας
Εθνόσημο του Μπουρούντι
250px|right Το Εθνόσημο του Μπουρούντι, που υιοθετήθηκε το 1966, αποτελείται από έναν θυρεό, ο οποίος περιβάλλεται από τρία πολεμικά δόρατα. Πάνω στο θυρεό βρίσκεται το εθνικό ρητό της χώρας, όπως επίσης και το κεφάλι ενός λιονταριού. Πίσω από το θυρεό υπάρχουν τρία διασταυρούμενα παραδοσιακά δόρατα της Αφρικής. Κάτω από το θυρεό υπάρχει το εθνικό ρητό της χώρας σε περγαμηνή: Unité, Travail, Progrès (στα γαλλικά, Ενότητα, Δουλειά, Πρόοδος).
Εξωτερικοί σύνδεσμοι
Κατηγορία:Εθνικά σύμβολα του Μπουρούντι Μπουρουντι
Πετροσάκα
Η Πετροσάκα ήταν αρχαίο χωριό της Αρκαδίας γνωστό από τον Παυσανία. Ανήκε στη χώρα των Μαντινέων και βρισκόταν στον αρχαίο δρόμο από Μαντίνεια προς Ορχομενό.
Σύμφωνα με τον Παυσανία το χωριό ήταν το σύνορο ανάμεσα σε Μαντίνεια και Μεγαλόπολη. Βρισκόταν 40 στάδια απόσταση από την πηγή "Κίσσα" μετά την κορυφή Οστρακίνα και την κώμη Μεθρύδιο.
Πηγές
Κατηγορία:Πόλεις της αρχαίας Αρκαδίας
9 π.Χ.
''Η τρέχουσα σελίδα αφορά το έτος 9 π.Χ. κατά το Γρηγοριανό ημερολόγιο ''
Κατάλογος έργων του Τζόττο
Η σελίδα αυτή περιλαμβάνει τον κατάλογο των έργων του Τζόττο.
Β. Πάντοβα, Cappella degli Scrovegni
Νωπογραφίες του Τζόττο στην Cappella degli Scrovegni της Πάντοβας (Παρεκκλήσιο των Σκροβένι ή Cappella dell'Arena), με θέματα τις Ιστορίες του Ιωακείμ και της Άννας, της Μαρίας και του Χριστού, Αλληγορίες των αρετών και των κακιών και την Δευτέρα Παρουσία, ζωγραφισμένες -κατά το πλείστον- από τον ίδιο τον Τζόττο. Από τα μεγαλύτερα έργα στην ιστορία της τέχνης.
Βιβλιογραφία
Κατηγορία:Κατάλογοι έργων τέχνης
Ανωμαλία της Βαλτικής Θάλασσας
μικρογραφία|241x241εσ|Η περιοχή της Βοθνιακής Θάλασσας στην βόρεια [[Βαλτική Θάλασσα.]] Ο όρος ανωμαλία της Βαλτικής Θάλασσας (αγγλικά: Baltic Sea anomaly) αναφέρεται στις διάφορες ερμηνείες μιας δυσδιάκριτης εικόνας σόναρ που λήφθηκε από τους Πήτερ Λίντμπεργκ, Ντένις Άσμπεργκ και την σουηδική τους ομάδα κατάδυσης Ocean X, κατά την διάρκεια ενός κυνηγιού θησαυρού στον βυθό της βόρειας Βαλτικής Θάλασσας στο κέντρο της Βοθνιακής Θάλασσας στον Βοθνιακό Κόλπο, τον Ιούνιο του 2011. Η ομάδα πρότεινε ότι η εικόνα σόναρ τους έδειχνε ένα αντικείμενο με ασυνήθιστα χαρακτηριστικά, φαινομενικά μη φυσικής προέλευσης, με αποτέλεσμα την δημοσίευση θεωριών σε ταμπλόιντ εφημερίδες ότι το αντικείμενο ήταν ένα βυθισμένο ΑΤΙΑ.
Θεωρείται ότι το αντικείμενο θα μπορούσε να είναι ηλικίας τουλάχιστον 140.000 χρόνων κατόπιν της σύνδεσής του από αρκετούς ειδικούς με την Εποχή των Παγετώνων. Ειδικοί και επιστήμονες γενικά συναινούν ότι η εικόνα το πιθανότερο δείχνει ένα φυσικό γεωλογικό σχηματισμό.
Ιστορικό
Τα μέλη της σουηδικής ομάδας Ocean X αυτοπροσδιορίζονται ως κυνηγοί θησαυρών που ειδικεύονται σε υποβρύχιες αναζητήσεις για βυθισμένα "αλκοολούχα ποτά-αντίκες υψηλής ποιότητας και ιστορικά κειμήλια". Σύμφωνα με την ομάδα, επέστρεψαν από μια αποστολή στη Βαλτική Θάλασσα μεταξύ της Σουηδίας και της Φινλανδίας με μια "θολή, αλλά ενδιαφέρουσα" εικόνα σόναρ, ενώ έψαχναν για ένα παλιό ναυάγιο το καλοκαίρι του 2011. Υποστήριξαν ότι η εικόνα τους δείχνει ένα κυκλικό αντικείμενο με διάμετρο 60 μέτρων και χαρακτηριστικά που προσομοιάζουν με ράμπες, σκαλοπάτια και άλλες κατασκευές που δεν δημιουργούνται από τη φύση. Η ομάδα επισκέφθηκε ξανά το σημείο τον επόμενο χρόνο με σκοπό να λάβει μια πιο καθαρή εικόνα, αλλά ισχυρίστηκε ότι "μυστηριώδεις ηλεκτρικές παρεμβολές" τους εμπόδισαν. Μετά την δημοσίευση ενός άρθρου από την  Βρετανική ταμπλόιντ εφημερίδα Daily Mail τον Ιούνιο του 2012, κυκλοφόρησε μια σειρά από ευφάνταστα σχέδια που μοιάζουν με υποβρύχιες φωτογραφίες ή σαρώσεις υψηλής ανάλυσης, μαζί με φήμες ότι το αντικείμενο θα μπορούσε να είναι "ένα UFO, μια πύλη σε έναν άλλο κόσμο, ή ένα υποβρύχιο Στόουνχετζ".
Δείγματα πέτρας που φέρονται να βρέθηκαν στον τόπο  από την ομάδα δόθηκαν στον Βόλκερ Μπράτσερτ, αναπληρωτή καθηγητή γεωλογίας στο Πανεπιστήμιο της Στοκχόλμης. Η ανάλυσή του για τα δείγματα έδειξε ότι τα περισσότερα είναι γρανίτες, γνεύσιοι και ψαμμίτες. Μεταξύ των δειγμάτων υπήρχε επίσης ένα ενιαίο χαλαρό κομμάτι από βασαλτικό (ηφαιστειογενές) πέτρωμα, το οποίο δεν είναι συχνό στο βυθό, αλλά δεν είναι και ασυνήθιστο. "Επειδή ολόκληρη η βόρεια περιοχή της Βαλτικής είναι σε μεγάλο βαθμό επηρεασμένη από τις διαδικασίες απόψυξης των παγετώνων, τόσο η ανωμαλία όσο και τα δείγματα πετρωμάτων, είναι πιθανό να έχουν δημιουργηθεί με σχετικές με τους παγετώνες διαδικασίες. [...] Ενδεχομένως, αυτές οι πέτρες μεταφέρθηκαν εκεί από παγετώνες," εξήγησε ο Μπράτσερτ. Οι Σουηδοί γεωλόγοι Φρέντρικ Κλινγκμπέργκ και Μάρτιν Τζάκομπσον υποστήριξαν ότι η χημική σύσταση των δειγμάτων μοιάζει με αυτή των οζιδίων, που δεν είναι ασυνήθιστα σε θαλάσσιους βυθούς, και ότι τα υλικά που βρέθηκαν μπορούν πράγματι να δημιουργηθούν φυσικά. Από την άλλη, λόγω και του ότι το σόναρ εντόπισε σημάδια συρσίματος πίσω από το αντικείμενο, ο γεωλόγος Στηβ Γουίνερ υποστηρίζει σύμφωνα με τις δοκιμές του ότι η δομή δεν είναι γεωλογικός σχηματισμός. Ανέφερε ότι το αντικείμενο αποτελείται από μέταλλα τα οποία η φύση δεν θα μπορούσε να αναπαραγάγει.
Απόκριση
Η μοναδική εικόνα σόναρ που παρασχέθηκε από την Ocean X έχει προκαλέσει κριτική από διάφορες πηγές. Έχει ειπωθεί ότι η εικόνα δεν μπορεί να θεωρηθεί αξιόπιστη, καθώς οι πολλές στρεβλώσεις την καθιστούν "πρακτικά άχρηστη για τον εντοπισμό ενός υποθαλάσσιου σχηματισμού" και οφείλονται σε ένα φθηνό και ανακριβές όργανο σόναρ που ήταν εσφαλμένα καλωδιωμένο και βαθμονομημένο. Μια έκθεση του τηλεοπτικού δικτύου MSNBC πιθανολογεί ότι η ερμηνεία της εικόνας ως ιπτάμενου δίσκου είναι πιθανόν το αποτέλεσμα γραφικών περιγραμμάτων με σκοπό να παρουσιάσουν ταμπλόιντ εφημερίδες το φανταστικό διαστημόπλοιο Millennium Falcon ζωγραφισμένο στην εικόνα του σόναρ.
Ο επιστήμονας Τσαρλς Πολ υποστήριξε ότι η δυσδιάκριτη εικόνα σόναρ ήταν πιθανόν μία βραχώδης προεξοχή, καθιζήματα που έπεσαν από ένα αλιευτικό πλοίο, ή ακόμα και ένα κοπάδι ψαριών. Ο Πολ χαρακτήρισε την ιστορία ως "περίεργη και διασκεδαστική, αλλά τίποτα σοβαρό".
Αντιδρώντας σε μια φωτογραφία που δημοσιεύτηκε από τη σουηδική εφημερίδα Expressen και υποτίθεται ότι λήφθηκε από την ομάδα Ocean Χ κατά τη διάρκεια μιας κατάδυσης για τη συλλογή δειγμάτων πετρωμάτων ο Γκόραν Έκμπεργκ, θαλάσσιος αρχαιολόγος, υποστήριξε ότι "Ένας φυσικός, γεωλογικός σχηματισμός δεν μπορεί να αποκλειστεί. Συμφωνώ ότι το εύρημα φαίνεται περίεργο, δεδομένου ότι είναι εντελώς κυκλικό, αλλά η φύση έχει δημιουργήσει και πιο περίεργα πράγματα από αυτό." Άλλοι ειδικοί λένε ότι η εικόνα πολύ πιθανόν δείχνει μια ομάδα από πετρώματα που έχουν κατακαθίσει από παγετώνες της Εποχής των Παγετώνων, ή ίσως βασάλτη, μορένες ή αλλιώς λιθώνες (moraines) παγετώνα, ή προϊόντα μιας υδροθερμικής πηγής.
Σύμφωνα με μια τοπική βαθυμετρία, ο σχηματισμός του διαδρόμου κάτω από την ανωμαλία αποτελεί μέρος μιας ευρύτερης ομάδας παρόμοιων αναχωμάτων με προσανατολισμό ΒΒΔ - ΝΝΑ που βρίσκονται στον πυθμένα της θάλασσας. Πρόκειται πιθανότατα για φυσικό σχηματισμό βράχου, έναν φακοειδή λιθώνα που σχηματίστηκε από δράση παγετώνα.
Εξωτερικοί σύνδεσμοι
Κατηγορία:Βαλτική Θάλασσα Κατηγορία:Μυστήρια Κατηγορία:Θαλάσσια γεωγραφία
C2H5BrO
Κατηγορία:Αποσαφηνίσεις χημικών τύπων
Δείκτης διάθλασης
Ο δείκτης διάθλασης ενός μέσου εκφράζει τη σχέση μεταξύ της ταχύτητας που έχει το φως όταν διασχίζει το μέσο, και της ταχύτητας που έχει το φως που διαδίδεται στο κενό. Όταν το φως αλλάζει μέσο διάδοσης αλλάζει και ταχύτητα, κι αυτό έχει επίδραση στην πορεία διάδοσης του φωτός· το φως διαθλάται. Καθώς επιβραδύνει ή επιταχύνει, το φως στρίβει, αν πέφτει υπό γωνία (όχι κάθετα) στην επιφάνεια που χωρίζει τα δύο μέσα. Έτσι ο δείκτης διάθλασης καθορίζει και τη γωνία κατά την οποία αλλάζει η διεύθυνση της διάδοσης του φωτός καθώς αυτό μεταβαίνει από μέσο σε μέσο. Ο δείκτης διάθλασης δεν εξαρτάται μόνο από το μέσο αλλά πολλές φορές και από τον προσανατολισμό του μέσου σε σχέση με τη διεύθυνση που το διαπερνά το φως. Η δομή του υλικού, ιδίως στα στερεά που διατάσσουν με συγκεκριμένο τρόπο τα δομικά τους στοιχεία (άτομα) στον χώρο, επιτρέπει να αλλάζει ο δείκτης διάθλασης όταν αλλάζει η διεύθυνση διέλευσης του φωτός στο υλικό, και επιτρέπει ακόμη και διπλό δείκτη διάθλασης, δηλαδή το φως μπορεί να χωρίζει ακολουθώντας διαφορετικές διαδρομές στο νέο μέσο.
Ο δείκτης διάθλασης είναι διαφορετικός για διαφορετικές συχνότητες (ή μήκη κύματος) του φωτός στο ίδιο μέσο.
Πιο ειδικά
Κάθε υλικό επιτρέπει στο φως να το διαπερνά με διαφορετική ταχύτητα με αποτέλεσμα να χαρακτηρίζεται από έναν δείκτη διάθλασης (index of refraction) ο οποίος δίνεται από τη σχέση:
όπου c η ταχύτητα του φωτός στο κενό και u η ταχύτητα του φωτός στο μέσο διάδοσης. Η ταχύτητα του φωτός στο μέσο εξαρτάται από το μήκος κύματος του φωτός λ που διαδίδεται. Διαφορετικά μήκη κύματος έχουν διαφορετική ταχύτητα στο ίδιο μέσο. Όλα τα μήκη κύματος έχουν την ίδια ταχύτητα στο κενό c≈3.108 m/s. Το γεγονός της ύπαρξης διαφορετικής ταχύτητας στο μέσο διάδοσης για διαφορετικά μήκη κύματος προκαλεί τη γνωστή ανάλυση του φωτός στα διάφορα χρώματα του.
Διακρίνονται δύο είδη δεικτών διάθλασης: ο σχετικός δείκτης διάθλασης και ο απόλυτος δείκτης που αφορά συγκεκριμένο μέσο.
Μια εφαρμογή της μέτρησης του δείκτη διάθλασης είναι στην αναλυτική χημεία. Κάθε καθαρή χημικά ουσία έχει τον δικό της δείκτη διάθλασης, ο οποίος επηρεάζεται από τις τυχόν προσμίξεις. Άρα μετρώντας τον δείκτη διάθλασης μπορούμε έμμεσα να εκτιμήσουμε την καθαρότητα μιας ουσίας ή ακόμη την σύσταση ενός μίγματος. Κλασσική χρήση είναι ο προσδιορισμός των διαλυμένων στερεών σε ένα υδατικό διάλυμα συνήθως με παραλληλισμό προς αντίστοιχο σακχαροδιάλυμα. Έτσι το καθαρό νερό έχει δ.δ. 1,3333 ενώ σακχαροδιάλυμα 10% 1,3478, 20% 1,3638 κ.ο.κ. Με την σύνταξη αναλόγων πινάκων περιεκτικότητας - δ.δ μπορούν να μετρηθούν διαφόρων ειδών διαλύματα, ακόμη και (σπορ)ελαίων σε διαλύτη (π.χ. κατά την εκχύλιση των αντιστοίχων σπόρων).
Κατηγορία:Αδιάστατοι αριθμοί Κατηγορία:Φυσικά μεγέθη Κατηγορία:Κυματική οπτική Κατηγορία:Δείκτες
Άννα της Αυστρίας, λαντγκραβίνα της Θουριγγίας
Η Άννα, γερμ. Anna von Habsburg (12 Απριλίου 1432 - 13 Νοεμβρίου 1462) από τον Οίκο των Αψβούργων ήταν πριγκίπισσα της Γερμανίας και με τον γάμο της έγινε δούκισσα του Λουξεμβούργου.
Λυχνός Φθιώτιδας
Ο Λυχνός  ή το Λυχνό ή το Λύχνο ή το Λίχνο' είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.
Γεωγραφία - Ιστορία
Το Λυχνό είναι κτισμένο στις βορειοδυτικές πλαγιές της Οίτης σε υψόμετρο 660 μέτρα, ανάμεσα στα έλατα και τα κωνοφόρα δέντρα. Το χωριό απέχει 33 χλμ. Δ.-ΝΔ. από τη Λαμία (μέσω Λουτρών Υπάτης), 9 χλμ. Δ.-ΝΔ. από την Υπάτη και περίπου 2 χλμ. ΝΔ. από την Ιερά Μονή Αγάθωνος (14ου με 15ου αιώνα.) με την οποία συνδέεται η ιστορία του οικισμού. Έχει ήπιο κλίμα και αποτελεί παραθεριστικό θέρετρο της περιοχής. Στην τοποθεσία «Βρύσες» υπάρχει πλάτανος άνω των 600 ετών. Ο αριθμός των μονίμων κατοίκων είναι μικρός, ιδίως τους χειμερινούς μήνες. Εκδηλώσεις γίνονται στην Ιερά Μονή Αγάθωνος και στον Λύχνο στις 5-6 Αυγούστου. Ενοριακός ναός του χωριού είναι ο Άγιος Γεώργιος
Μετά την απελευθέρωση, αναφέρεται επίσημα το 1835 ως Λύχνο να προσαρτάται στον τότε δήμο Υπάτης. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» μαζί με την Ιερά Μονή Αγάθωνος και τα Αλώνια αποτελούν την τοπική κοινότητα Λυχνού που υπάγεται στη δημοτική ενότητα Υπάτης του Δήμου Λαμιέων και σύμφωνα με την απογραφή του 2011 έχει πληθυσμό 142 κατοίκους.
Εξωτερικοί σύνδεσμοι
Κατηγορία:Δήμος Λαμιέων Κατηγορία:Χωριά του νομού Φθιώτιδας
Περβοουράλσκ
Το Περβουράλσκ (ρωσικά: Первоуральск) είναι πόλη της Ρωσικής Ομοσπονδίας, στην Περιφέρεια Σβερντλόφσκ, με πληθυσμό 124.528 κατοίκους σύμφωνα με την απογραφή του 2010. Βρίσκεται 46 χλμ. δυτικά από το Αικατερίνενμπουργκ, στο ποταμό Σαϊτάνκα. Το κλίμα είναι ηπειρωτικό, με συγκρατημένα καλοκαίρια και κρύους χιονώδεις χειμώνες. Είναι μεγάλο βιομηχανικό κέντρο.
Εξωτερικοί σύνδεσμοι
Κατηγορία:Πόλεις του Όμπλαστ του Σβερντλόφσκ
Ευτρόπιος (ιστορικός)
Έργο
Το έργο του Breviarium historiae Romanae, σε δέκα βιβλία, είναι μια επιτομή της Ρωμαϊκής Ιστορίας από την ίδρυση της πόλης Ρώμης (753 π.Χ.) μέχρι την περίοδο διακυβέρνησης του Ουάλη. Επειδή ο Ουάλης ήθελε να αποκτήσει κάποιες ιστορικές γνώσεις, αλλά δεν είχε το χρόνο να διαβάσει εκτενή συγγράμματα, ζήτησε από τον Ευτρόπιο να του γράψει μια σύντομη ιστορική έκθεση. Πράγματι, ο Ευτρόπιος έγραψε τη σύνοψη και στον πρόλογο του έργου την αφιερώνει στον Ουάλη. Το έργο σώζεται με τον τίτλο Eutropi breviarium ab urbe condita (Σύνοψη του Ευτρόπιου από την κτίση της Ρώμης). Συνεχίζει την ιστορία της Ρώμης ως το θάνατο του αυτοκράτορα Ιοβιανού το 364 και «''είναι γραμμένη με σαφήνεια και απλότητα. Απόλυτη ιστορική αξία δεν έχει το έργο, φυσικά, καμία, αλλά είναι κάποτε χρήσιμο στις περιπτώσεις που οι πηγές του έχουν χαθεί''».
Εξωτερικοί σύνδεσμοι
Κατηγορία:Ρωμαίοι ιστορικοί Κατηγορία:Ρωμαίοι συγγραφείς
Νίκος Ψαρράς
Ο Νίκος Ψαρράς (Σοχός Θεσσαλονίκης 25 Σεπτεμβρίου 1971) είναι Έλληνας ηθοποιός.
Βιογραφικά στοιχεία
Γεννήθηκε στον Σοχό του νομού Θεσσαλονίκης και μεγάλωσε στη Θεσσαλονίκη. Το 1994 αποφοίτησε με άριστα από τη Δραματική Σχολή του Κρατικού Θεάτρου Βορείου Ελλάδος (ΚΘΒΕ) και κέρδισε την Υποτροφία Μελίνα Μερκούρη την ίδια χρονιά.
Από το 1995 ζει και εργάζεται στην Αθήνα. Πρώτες του τηλεοπτικές εμφανίσεις είναι συμμετοχές στις σειρές "Ταύρος με Τοξότη" και "Γελοίον του πράγματος". Ο πρώτος πρωταγωνιστικός ρόλος ήταν το 1995 στην τηλεοπτική σειρά του ΑΝΤ1 "Πρόβα Νυφικού" στον ρόλο του Αλέξανδρου και σε σκηνοθεσία του Κώστα Κουτσομύτη.
Στο θέατρο έχει συνεργαστεί με τον Γιώργο Κιμούλη, στο "Μάκβεθ" του Σαίξπηρ. Έχει συμμετάσχει με πρωταγωνιστικούς ρόλους σε πολλές κινηματογραφικές, θεατρικές και τηλεοπτικές παραγωγές. Συμμετείχε στην τηλεοπτική σειρά του ΑNT1 "Μαύρος Ωκεανός" που προβλήθηκε το 2000. Από το 1999 και για έξι χρόνια έμεινε στη Νέα Υόρκη, όπου με υποτροφία σπούδασε στο H.B. Studio και στο Stella Adler Conservatory με μια αντίστοιχη υποτροφία. Συμμετείχε σε δύο τηλεοπτικές παραγωγές, το Guiding Light και το One life to live.
Επέστρεψε στην Ελλάδα το 2005, και πρωταγωνίστησε στην τηλεοπτική σειρά του Mega Channel "Οι μάγισσες της Σμύρνης" στον ρόλο του Κωνσταντίνου Καραμάνου, δίπλα στη Μαρία Τζομπανάκη, και σε σκηνοθεσία του Κώστα Κουτσομύτη. Το 2007, συμμετείχε στην τηλεοπτική σειρά του Alpha TV "Αν μ' αγαπάς" και το 2008 ήταν πρωταγωνιστής στη σειρά του ίδιου καναλιού "Amore mio". Το 2020 ήταν μέλος των πρωταγωνιστών της τηλεοπτικής σειράς Άγριες Μέλισσες.
Αναφορές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου
Διονύσιος
Το όνομα Διονύσιος είναι αρχαίο ελληνικό όνομα. Σημαίνει «αφιερωμένος στον Διονύσο», τον θεό του κρασιού, του γλεντιού και της γονιμότητας στην αρχαιοελληνική μυθολογία. Χρησιμοποιείται αδιαλείπτως ως βαφτιστικό όνομα μέχρι σήμερα.
Το Διονύσιος μπορεί να αναφέρεται σε:
Άγιοι και μάρτυρες
Υπάρχουν άγιοι με το όνομα Διονύσιος: Άγιος Διονύσιος με γνωστότερους τους: και οι μάρτυρες:
Ηγούμενοι και μοναχοί
Οι σημαντικότεροι με το όνομα Διονύσιος ηγούμενοι και μοναχοί είναι οι:
Άλλα
Κατηγορία:Αποσαφηνίσεις ονομάτων
Γοργίδας
Ο Γοργίδας ήταν αρχαίος Έλληνας Θηβαίος στρατιωτικός, από τους σπουδαιότερους στην εποχή της ακμής των Θηβών. Ήταν άξιος του Επαμεινώνδα και συνεργάτης του ο οποίος και συνετέλεσε στη μετάδοση μιας ανώτερης μόρφωσης στους ευγενείς νέους της πόλης επί στρατηγημάτων (στρατιωτικής τακτικής) και ιδιαίτερα στην ίδρυση του Ιερού Λόχου.
Το 378 π.Χ. ο Γοργίδας μόλις ανέλαβε ίππαρχος (αρχηγός ιππικού) συμμετείχε στη κατά των Θεσπιέων εκστρατεία.
Πηγές
Κατηγορία:Αρχαίοι Έλληνες στρατηγοί Κατηγορία:Αρχαίοι Θηβαίοι
11 π.Χ.
''Η τρέχουσα σελίδα αφορά το έτος 11 π.Χ. κατά το Γρηγοριανό ημερολόγιο ''
PubChem
PubChem είναι μια βάση δεδομένων των χημικών μορίων και των επιδράσεων τους σε βιολογικές αναλύσεις. Το σύστημα συντηρείται από το Εθνικό κέντρο για βιοτεχνολογικές πληροφορίες (National Center for Biotechnology Information) (NCBI), μια συνιστώσα της Εθνικής βιβλιοθήκης ιατρικής (National Library of Medicine), που είναι μέλος των Εθνικών Ινστιτούτων Υγείας των ΗΠΑ (National Institutes of Health) (NIH). Το PubChem μπορεί να προσπελαστεί ελεύθερα μέσα από μια δικτυακή διεπαφή χρήστη. Εκατομμύρια δομών ενώσεων και περιγραφικά σύνολα δεδομένων μπορούν να μεταφορτωθούν ελεύθερα μέσα από το FTP. Το PubChem περιέχει περιγραφές ουσιών και μικρών μορίων με λιγότερα από 1000 άτομα και 1000 δεσμούς. Περισσότεροι από 80 πωλητές βάσεων δεδομένων συνεισφέρουν στην αναπτυσσόμενη βάση δεδομένων PubChem.
Βάσεις δεδομένων
Το PubChem αποτελείται από τρεις δυναμικά αναπτυσσόμενες πρωτεύουσες βάσεις δεδομένων. Από τις 29 Σεπτεμβρίου 2014:
Αναζήτηση
Η αναζήτηση των βάσεων δεδομένων είναι δυνατή για μια ευρεία περιοχή ιδιοτήτων που περιλαμβάνει χημική δομή, ονόματα τμημάτων, χημικό τύπο, μοριακή μάζα, XLogP και αριθμός δοτών και αποδεκτών δεσμών υδρογόνου.
Το PubChem περιέχει τον δικό του δικτυακό μοριακό επεξεργαστή με υποστήριξη SMILES/SMARTS και InChI, που επιτρέπει την εισαγωγή και εξαγωγή όλων των συνηθισμένων μορφών χημικών αρχείων στην αναζήτηση για δομές και τμήματα.
Κάθε επίσκεψη παρέχει πληροφορίες για συνώνυμα, χημικές ιδιότητες, χημική δομή συμπεριλαμβανομένων των συμβολοσειρών SMILES και InChI, βιοδραστικότητα και συνδέσμους σε δομικά σχετικές ενώσεις και άλλες βάσεις δεδομένων NCBI όπως PubMed.
Στη μορφή αναζήτησης κειμένου τα πεδία της βάσης δεδομένων μπορούν να αναζητηθούν προσθέτοντας το όνομα του πεδίου σε αγκύλες στον όρο αναζήτησης. Μια αριθμητική περιοχή αναπαριστάνεται από δύο αριθμούς χωρισμένους με άνω-κάτω τελεία. Οι όροι αναζήτησης και τα ονόματα των πεδίων είναι ανεξάρτητα από πεζά/κεφαλαία. Μπορούν να χρησιμοποιηθούν παρενθέσεις και οι λογικοί τελεστές AND, OR και NOT. Αν δεν χρησιμοποιείται κανένας τελεστής θεωρείται ότι ισχύει ο τελεστής AND.
Παράδειγμα (Ο κανόνας του πέντε του Λιπίνσκι (Lipinski's Rule of Five)):
0:500[mw] 0:5[hbdc] 0:10[hbac] -5:5[logp]
Ιστορικό
Το PubChem εκδόθηκε το 2004.
Ανησυχίες της ACS
Η Αμερικάνικη Χημική Εταιρεία (American Chemical Society) (ACS) έχει εγείρει ανησυχίες σχετικά με τη δημόσια υποστηριζόμενη βάση δεδομένων PubChem, επειδή φαίνεται να ανταγωνίζεται άμεσα με την υπάρχουσα δικιά της CAS. Η ACS έχει ισχυρό ενδιαφέρον στο θέμα, επειδή η Chemical Abstracts Service δημιουργεί ένα μεγάλο ποσοστό του εισοδήματος της εταιρείας.
Εξωτερικοί σύνδεσμοι
Κατηγορία:Χημική ονοματολογία Κατηγορία:Βιοπληροφορική
Τζιρόλαμο Αλιμπράντι
Ο Τζιρόλαμο Αλιμπράντι (Girolamo Alibrandi, 1470-1524), ήταν Ιταλός ζωγράφος, που γεννήθηκε και έζησε στη Σικελία. Αποκλήθηκε «ο Ραφαήλ της Μεσσήνης» (il Raffaello di Messina).
Βιογραφικά στοιχεία
Ο Αλιμπράντι διδάχθηκε ζωγραφική πρώτα στη σχολή του Αντονέλλο ντα Μεσσίνα. Η φήμη που είχε αποκτήσει ο δάσκαλός του στη Βενετία του προκάλεσε την επιθυμία να επισκεφθεί αυτή την πόλη. Εκεί γνώρισε και έγινε φίλος με τον Τζορτζόνε. Στη συνέχεια ο Αλιμπράντι πήγε στο Μιλάνο, όπου μαθήτευσε κοντά στον Λεονάρντο ντα Βίντσι. Μετά πήγε στη Ρώμη, όπου μελέτησε την τέχνη της ύστερης αρχαιότητας και τα έργα του Ραφαήλ. Από τη Ρώμη πήγε στην Πάρμα και από εκεί επέστρεψε στη Μεσσήνη της Σικελίας, εργαζόμενος εκεί μέχρι το τέλος της ζωής του. Στην πόλη της Μεσσήνης βρίσκονται σήμερα τα καλύτερα έργα του. Ο καλλιτέχνης απεβίωσε σε ηλικία 54 ετών από πανούκλα στη Μεσσήνη.
Το έργο του
Το σημαντικότερο έργο του θεωρείται από τους περισσότερους ότι είναι η μεγάλη εικόνα της Υπαπαντής, που φιλοτεχνήθηκε το 1519 για την Εκκλησία της Καντελόρα (Chiesa della Candelora). Αργότερα το έργο αυτό μεταφέρθηκε στον ναό του Αγίου Νικολάου dei Gentiluomini και, μετά από σοβαρές ζημιές που υπέστη κατά τον μεγάλο σεισμό της Μεσσήνης το 1908, βρίσκεται σήμερα στη συλλογή του Museo Civico στη Μεσσήνη. Ο Αλιμπράντι ζωγράφισε επίσης έναν «Εξαγνισμό της Παρθένου», που στεγάζεται σήμερα στον Καθεδρικό ναό της Μεσσήνης.
Πηγές
Κατηγορία:Ιταλοί ζωγράφοι Κατηγορία:Σικελοί
Αλεξάντερ Κακόριν
Ο Αλεξάντερ Αλεξάντροβιτς Κακόριν (ρωσικά: Александр Александрович Кокорин) γεννήθηκε στις 19 Μαρτίου 1991 και είναι Ρώσος ποδοσφαιριστής, ο οποίος παίζει στην Ντιναμό Μόσχας. Ο Κακόριν έκανε το ντεμπούτο του για την μοσχοβίτικη Ντιναμό, στις 4 Οκτωβρίου 2008, απέναντι στην ΦΚ Σατούρν - η Ντιναμό έχανε με σκορ 0:1 στο πρώτο ημίχρονο και ο Κακόριν μπήκε μέσα ως αλλαγή. Μετά από δεκαοκτώ λεπτά, ο Κακόριν ισοφάρισε για τους Μοσχοβίτες (η Ντιναμό νίκησε με σκορ 2:1). Ο Αλεξάντερ έγινε ο νεότερος παίκτης που πέτυχε τέρμα για τη Ντιναμό στο Πρωτάθλημα Ρωσίας (17 ετών και 199 μερών). Ο Κακόριν πέτυχε το νικητήριο τέρμα στον αγώνα απέναντι στην Λοκομοτίβ Μόσχας, στις 3 Νοεμβρίου του 2008.
Στις 29 Ιουλίου 2009 πέτυχε το νικητήριο τέρμα στον αγώνα απέναντι στην Σέλτικ Γλασκώβης (έληξε με σκορ 1:0) κατά τη διάρκεια του πρώτου αγώνα στον τρίτο προκριματικό γύρο του Τσάμπιονς Λιγκ 2009-10.
Στατιστική
Μέχρι τις 7 Μαϊου 2012.
Εξωτερικοί σύνδεσμοι
Κατηγορία:Ρώσοι ποδοσφαιριστές Κατηγορία:Ποδοσφαιριστές Εθνικής Ρωσίας Κατηγορία:Επιθετικοί ποδοσφαιριστές Κατηγορία:Ποδοσφαιριστές ΦΚ Ντιναμό Μόσχας Κατηγορία:Ποδοσφαιριστές Εθνικής Ρωσίας Κ21 Κατηγορία:Ποδοσφαιριστές Εθνικής Ρωσίας Κ19 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ποδοσφαιριστές Ζενίτ Αγίας Πετρούπολης
Σημαία του Μπουρούντι
right|thumb|188px|[[Αρχείο:FIAV 111000.svg|20px Λόγος σημαίας: 3:5]] Η εθνική σημαία του Μπουρούντι υιοθετήθηκε στις 28 Μαρτίου του 1967. Το πράσινο χρώμα στη σημαία συμβολίζει την ελπίδα, το λευκό την αγνότητα και το κόκκινο αντιπροσωπεύει τον αγώνα για την ανεξαρτησία. Το μέρος της σημαίας που διαιρεί το φόντο σε 4 περιοχές είναι λευκό. Από τις 4 περιοχές, οι 2 είναι πράσινες και οι άλλες δύο έχουν χρώμα κόκκινο. Στο κέντρο βρίσκεται ένας κύκλος, ο οποίος περιέχει τρία αστέρια, συμβολικά των τριών σημαντικότερων εθνοτικών ομάδων στη χώρα, δηλαδή τους Χούτου, τους Τούα και τους Τούτσι. Επίσης, τα αστέρια συμβολίζουν και τα στοιχεία του εθνικού ρητού: ενότητα, εργασία και πρόοδος. Ο λόγος της σημαίας ήταν 2:3 ως τις 27 Σεπτεμβρίου του 1982.
Εξωτερικοί σύνδεσμοι
Μπουρουντι Κατηγορία:Εθνικά σύμβολα του Μπουρούντι
Ιρμπίτ
Το Ιρμπίτ (ρωσ. Ирбит) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 42.500 κατοίκους. Βρίσκεται στο πόταμο Νίτσα. Δημάρχος – Ανδρέας Γκελμουτ. Το κλίμα είναι ηπειρωτικό, με τα συγκρατημένα καλοκαίρια και κρύους χιονώδεις χειμώνες. Είναι μεγάλο βιομηχανικό κέντρο. Μία από τις αρχαιότερες πόλεις στην Ουράλια.
Εξωτερικοί σύνδεσμοι
Κατηγορία:Πόλεις του Όμπλαστ του Σβερντλόφσκ
NGC 5734
Ο NGC 5734 είναι σπειροειδής γαλαξίας στον αστερισμό Ζυγού. Τον ανακάλυψε ο αστρονόμος Φράνσις Ληβένγουορθ (Francis Preserved Leavenworth) το 1851 και αργότερα τον κατέγραψε ο Γιόχαν Ντράιερ (Johan Dreyer) στο Νέο Γενικό Κατάλογο.
Εξωτερικοί σύνδεσμοι
5734 52678 Κατηγορία:Ζυγός (αστερισμός) Κατηγορία:Σπειροειδείς γαλαξίες
Αικατερίνη της Αυστρίας, κυρία του Κουσύ
H Αικατερίνη, γερμ. Catherina von Habsburg (9 Φεβρουαρίου 1320 - 28 Σεπτεμβρίου 1349) από τον Οίκο των Αψβούργων ήταν κόρη του δούκα της Αυστρίας και με τον γάμο της έγινε κυρία του Κουσύ και μετά μπουργκραίνα του Μάγκντεμπουργκ.
Βιογραφία
Ήταν η πρώτη κόρη του Λεοπόλδου Α΄ δούκα της Αυστρίας & Στυρίας και της Αικατερίνης, κόρης του Αμεδαίου Ε΄ κόμη της Σαβοΐας.
Οικογένεια
Παντρεύτηκε πρώτα το 1338 τον Ανγκιεράν ΣΤ΄ κύριο του Κουσύ και είχε τέκνο:
Το 1346 ο Ανγκεράν ΣΤ΄ σκοτώθηκε στον Εκατονταετή Πόλεμο, στη μάχη του Κρεσύ, και η Αικατερίνη έκανε δεύτερο γάμο το 1348, με τον Κόνραντ μπουργκράβο του Μάγκντενμπουργκ. Το 1349 ο Κόνραντ απεβίωσε από επιδημία πανώλης και η Αικατερίνη τρεις ημέρες μετά. Τάφηκε στο Κένιγκσφελντεν.
Παραπομπές
Κατηγορία:Οίκος των Αψβούργων
Μάικλ Μουρ
Ο Μάικλ Φράνσις Μουρ (Michael Francis Moore, 23 Απριλίου 1954) είναι Αμερικανός παραγωγός ντοκιμαντέρ, σεναριογράφος, συγγραφέας, δημοσιογράφος, ηθοποιός και αριστερός ακτιβιστής. Είναι ο παραγωγός του Fahrenheit 9/11 (2004), κριτική στην προεδρία του Τζορτζ Μπους και του War on Terror, νικητή του Χρυσού Φοίνικα. Η ταινία του Bowling for Columbine (2002), που εξετάζει τα αίτια της σφαγής του Columbine High School κέρδισε το Βραβείο Αμερικανικής Ακαδημίας Κινηματογράφου Καλύτερου Ντοκιμαντέρ. Τόσο το Fahrenheit 9/11 όσο και το Sicko (2007), που εξετάζει το ζήτημα της υγειονομικής περίθαλψης στις ΗΠΑ, Είναι ανάμεσα στα 10 καλύτερα του κόσμου. Τον Σεπτέμβριο του 2008, ανέβασε την πρώτη ελεύθερη ταινία στο διαδίκτυο, το Slacker Uprising, στο οποίο παρουσίαζε την προσωπική του αναζήτηση στην προσπάθειά του να ενθαρρύνει περισσότερους Αμερικανούς να ψηφίζουν στις προεδρικές εκλογές. Επίσης έγραψε και πρωταγωνίστησε στην σατιρική τηλεοπτική σειρά TV Nation και τη σατιρική εκπομπή The Awful Truth.
Το κινηματογραφικό και συγγραφικό έργο του Μουρ ασκεί κριτική σε ζητήματα όπως η παγκοσμιοποίηση, οι μεγάλες εταιρείες, η οπλοκατοχή, οι Αμερικανοί πρόεδροι Μπιλ Κλίντον και Τζορτζ Μπους νεότερος, ο πόλεμος στο Ιράκ, η υγειονομική περίθαλψη στις Ηνωμένες Πολιτείες και ο καπιταλισμός. Το 2005 το περιοδικό Time τον κατονόμασε ως έναν από τους 100 σημαντικότερους ανθρώπους στον κόσμο.
Εξωτερικοί σύνδεσμοι
Κατηγορία:Αμερικανοί σκηνοθέτες Κατηγορία:Αμερικανοί σεναριογράφοι Κατηγορία:Αμερικανοί συγγραφείς Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί ακτιβιστές Κατηγορία:Αμερικανοί φεμινιστές Κατηγορία:Αντικαπιταλιστές
Νεκτάριος Νασίκας
Ο Νεκτάριος Νασίκας (Αθήνα, 15 Ιανουαρίου 1981) είναι Έλληνας Ακαδημαϊκός και Ερευνητής. Διατελεί Καθηγητής στον Τομέα Μαθηματικών και Επιστημών Μηχανικού στη Στρατιωτική Σχολή Ευελπίδων (ΣΣΕ). Εκπλήρωσε τις στρατιωτικές του υποχρεώσεις ως Έφεδρος Αξιωματικός του Σώματος Υλικού Πολέμου και υπηρέτησε σε Μονάδες της 98 ΑΔΤΕ στη Λέσβο και το Γενικό Επιτελείο Στρατού στην Αθήνα. Διετέλεσε πρώτος Διευθυντής του Ελληνικού Ιδρύματος Έρευνας και Καινοτομίας (ΕΛ.ΙΔ.Ε.Κ), την περίοδο 2017 - 2021, κατόπιν ομόφωνης εκλογής του από το Επιστημονικό Συμβούλιο του Ιδρύματος. Προ της εκλογής του ως Διευθυντής του ΕΛ.ΙΔ.Ε.Κ. διετέλεσε ειδικός σύμβουλος του Αναπληρωτή Υπουργού Παιδείας, Έρευνας και Θρησκευμάτων, αρμόδιου για θέματα Έρευνας και Καινοτομίας, Καθηγητή Κώστα Φωτάκη. Είναι έγγαμος και πατέρας δυο κοριτσιών.
Σπουδές
Σπούδασε Φυσική στο Τμήμα Φυσικής του Πανεπιστημίου Κρήτης, όπου και εργάστηκε στο Ινστιτούτο Ηλεκτρονικής Δομής και Laser του Ιδρύματος Τεχνολογίας και Έρευνας ως προπτυχιακός υπότροφος. Στη συνέχεια έλαβε Μεταπτυχιακό Δίπλωμα Ειδίκευσης στην Επιστήμη των Υλικών απο το Τμήμα Επιστήμης των Υλικών του Πανεπιστημίου Πατρών καθώς και Διδακτορικό Δίπλωμα. Το σύνολο της Έρευνας του το εκπόνησε με πλήρη υποτροφία στο Ινστιτούτο Επιστημών Χημικής Μηχανικής (ΙΤΕ/ΙΕΧΜΗ) του Ιδρύματος Τεχνολογίας και Έρευνας υπο την επίβλεψη του Ομότιμου Καθηγητή του Τμήματος Χημικών Μηχανικών του Πανεπιστημίου Πατρών, [https://www.iceht.forth.gr/en/people/papatheodorou-george/ Γεωργίου Ν. Παπαθεοδώρου]. Ακολούθως εργάστηκε στις Ηνωμένες Πολιτείες της Αμερικής ως Μεταδιδακτορικός Ερευνητής στο University of California at Davis στο Peter A. Rock Thermochemistry Laboratory υπο την επίβλεψη της Καθηγήτριας Alexandra Navrotsky. Με την επιστροφή του στην Ελλάδα εργάστηκε στο Ινστιτούτο Θεωρητικής και Φυσικής Χημείας του Εθνικού Ιδρύματος Ερευνών.
Ο Νεκτάριος Νασίκας επίσης έχει λάβει και Μεταπτυχιακό Δίπλωμα Ειδίκευσης απο το Τμήμα Χρηματοοικονομικής και Τραπεζικής Διοικητικής του Πανεπιστημίου Πειραιά, με ειδίκευση στις Χρηματοδοτήσεις και Επενδύσεις. Ο τίτλος της Μεταπτυχιακής του Εργασίας είναι "Δημόσιες χρηματοδοτήσεις υπο την μορφή Venture Capital" την οποία εκπόνησε υπο την επίβλεψη του Καθηγητή Χριστόδουλου Στεφανάδη.
Ερευνητικά ενδιαφέροντα
Τα ερευνητικά ενδιαφέροντα του βρίσκονται στο πεδίο της Μηχανικής των άμορφων πολυλειτουργικών υλικών που χρησιμοποιούνται στη θωράκιση και την προστασία προσωπικού και μέσων. Επίσης εργάζεται πάνω σε θέματα υλικών που χρησιμοποιούνται σε ενεργειακές εφαρμογές με έμφαση στην παραγωγή ηλεκτρικής ενέργειας.
Ιδιαιτέρως εργάζεται πάνω σε θέματα κατασκευής αντιβαλλιστικών υλικών με υλικά του πεδίου, μια ερευνητική δραστηριότητα απο τα αποτελέσματα της οποίας αναμένεται να υπάρξει σημαντικότατη μείωση του κόστους κατασκευής τέτοιων υλικών καθώς και της εκπαίδευσης του γενικού πληθυσμού σε θέματα κατασκευής μέσων ατομικής προστασίας.
Διδασκαλία
Ο Νεκτάριος Νασίκας διδάσκει στο Τμήμα Στρατιωτικών Επιστημών της Στρατιωτικής Σχολής Ευελπίδων τα μαθήματα της Βλητικής και της Ροής Μηχανικής - Βλητικής στους Ευέλπιδες της IIIης και IVης Τάξης. Διδάσκει και στο Μεταπτυχιακό Πρόγραμμα της ΣΣΕ "Κρυπτογραφία, Ασφάλεια και Συστήματα Πληροφοριών" τα μαθήματα "Συστήματα Radars και Sonars" και "Όπλα κατευθυντικής ενέργειας".
Παραπομπές
Κατηγορία:Έλληνες εκπαιδευτικοί
Κυβέρνηση της Γαλλικής Δημοκρατίας
Η Κυβέρνηση της Γαλλικής Δημοκρατίας (γαλλικά: Gouvernement de la République française) ασκεί την εκτελεστική εξουσία στη Γαλλική Δημοκρατία σε συνεργασία πάντα με τον Πρόεδρο της Δημοκρατίας. Αποτελείται από τον Πρωθυπουργό της Γαλλίας, ο οποίος είναι ο επικεφαλής της κυβέρνησης, και τους Υπουργούς και Υφυπουργούς. Οι προϊστάμενοι του κυβερνητικού σχήματος ονομάζονται Υπουργοί (Ministres), ενώ οι άμεσοι υφιστάμενοί τους έχουν τον τίτλο του Υφυπουργού ή Γραμματέα του Κράτους (Secrétaires d'État).
Ένα μικρότερο και πιο ισχυρό εκτελεστικό όργανο, το Συμβούλιο των Υπουργών (Conseil des ministres) αποτελείται μόνο από τους υπουργούς, αν και ορισμένες φορές λαμβάνουν μέρος στις συνεδριάσεις του Συμβουλίου και υφυπουργοί. Γεγονός είναι επίσης ότι ο Πρόεδρος της Γαλλίας δεν συμμετέχει στην κυβέρνηση ούτε και αποτελεί μέλος της,αν και προεδρεύει στις συνεδριάσεις του συμβουλίου των υπουργών,ωστόσο ο Πρωθυπουργός εξακολουθεί να ηγείται του Συμβουλίου, έχοντας στο παρελθόν τον τίτλο του Προέδρου του Συμβουλίου των Υπουργών (Président du Conseil des ministres) κατά την Τρίτη και Τέταρτη Γαλλική Δημοκρατία.
12 π.Χ.
Θάνατοι
Κατηγορία:Έτη
Κουίνσλαντ Λάιονς ΦΚ
thumb|130px|Παλαιό λογότυπο
Η Κουίνσλαντ Λάιονς ΦΚ (αγγλικά: Queensland Lions FC) είναι ποδοσφαιρική ομάδα από το Μπρίσμπεϊν, Κουΐνσλαντ, Αυστραλία. Συμμετέχει στην Brisbane Premier League. Έδρα της ομάδας είναι το Luxury Paints Stadium, χωρητικότητας 5000 θέσεων. Ιδρύθηκε το 1957 ως Hollandia Inala Soccer Club, από Ολλανδούς μετανάστες. Τη δεκαετία του 1970 όλες οι ομάδες έπρεπε να απαλλαγούν από τα «εθνικά» ονόματά τους και έτσι μετονομάστηκε σε Μπρίσμπειν Λάιονς.
Ο πρώην ποδοσφαιριστής της Μάντσεστερ Γιουνάιτεντ, Τζορτζ Μπεστ, έκανε 4 εμφανίσεις με την ομάδα την περίοδο 1983/84. Το 1987 προσκλήθηκε να συμμετάσχει στην National Soccer League και αγωνίστηκε σε αυτή ως Brisbane Lions μέχρι το τέλος της σεζόν 1988. Από το 1989 η ομάδα αγωνιζόταν στην Brisbane Premier League. Μετά που ήρθε σε συμφωνία με την νεοϊδρυθείσα Brisbane Lions, μετονομάστηκε στο υφιστάμενο Κουίνσλαντ Λάιονς ΦΚ.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1957 Κατηγορία:Κουίνσλαντ Λάιονς ΦΚ Κατηγορία:Ποδοσφαιρικές ομάδες Αυστραλίας
Αντώνιος Α΄ Ατσαγιόλι
Ο Αντώνιος Α΄ Ατσαγιόλι, (ιταλικά : Antonio Acciaioli) ήταν Φλωρεντινής καταγωγής και Δούκας των Αθηνών. Ήταν νόθος γιος του Νέριο Α΄ Ατσαγιόλι που μετά τον θάνατό του κατέλαβε τον θρόνο του δουκάτου, αν και δεν ήταν ο νόμιμος διάδοχος.
Υπάρχουν δύο εκδοχές για την άνοδό του στην θέση του δούκα. Η πρώτη αναφέρει ότι δυσαρεστημένος από την διαθήκη του πατέρα του και από αυτά που του άφηνε και φοβούμενος ότι οι Ενετοί θα επενέβαιναν στη διαθήκη και θα τα έχανε όλα, μάζεψε στρατό και κατέλαβε το δουκάτο. Άλλη εκδοχή αναφέρει ότι με την βοήθεια του γαμβρού του Καρόλου Α' Τόκκου απέκρουσε εισβολή των Ενετών και τους νίκησε σε μάχη που έγινε στην Θήβα. Έπειτα ο Αντώνιος Α' κατέλαβε την Αθήνα μετά από πολυήμερη πολιορκία της Ακροπόλεώς της. Ο νέος δούκας μόλις ανέλαβε την εξουσία, κάλεσε μέλη της οικογένειας Ατσαγιόλι από την Φλωρεντία να εγκατασταθούν στο Δουκάτο, παραχωρώντας τους γαίες.
Ο Αντώνιος Α' έστησε στον Πειραιά σε βάθρα τους γνωστούς λέοντες, που από αυτούς ο Πειραιάς ονομαζόταν μετέπειτα "Πόρτο Λεόνε".
Πέθανε το 1435 από αποπληξία στον ύπνο του. Ήταν νυμφευμένος με τη Μαρία Μελισσηνή, αλλά δεν απέκτησαν παιδιά· έτσι υιοθέτησε δύο κορίτσια: τη μία την πάντρεψε με ευγενή της Εύβοιας και την άλλη με τον αυθέντη της Αίγινας. Από τη γυναίκα του πήρε προίκα πολλά φέουδα στην Μεσσηνία και τη Λακωνία.
Τον διαδέχθηκε ο ανιψιός του Νέριο Β΄ Ατσαγιόλι ως δούκας των Αθηνών.
Πηγές
Κατηγορία:Δούκες των Αθηνών Αντωνιος
Επαρχία Μπαμπρούισκ
Η επαρχία Μπαμπρούισκ (λευκορωσικά: Бабруйскі раён, ρωσικά: Бобруйский район, Bobruysk raion) είναι ραγιόν (επαρχία) στην Περιφέρεια Μογκιλιόφ στη Λευκορωσία. Το διοικητικό κέντρο είναι η πόλη του Μπαμπρούισκ. Το 2009, ο πληθυσμός της ήταν 20.600 άτομα.
Εξωτερικοί σύνδεσμοι
Μπαμπρουισκ
C2H5IO
Κατηγορία:Αποσαφηνίσεις χημικών τύπων
Μαρία Μελισσηνή
Η Μαρία Μελισσηνή ήταν Ελληνίδα δούκισσα των Αθηνών κατά την Φραγκοκρατία. Σε κάποιες πηγές αναφέρεται και Μαρία Ατσαγιόλι ή Μελισσηνή. Ήταν σύζυγος του Αντόνιο Α΄ Ατσαγιόλι· δεν απέκτησαν παιδιά. Ήταν από οικογένεια ευγενών της Πελοποννήσου, πήρε μάλιστα προίκα μεγάλες εκτάσεις στη Μεσσηνία και τη Λακωνία.
Το 1435, όταν πέθανε ο σύζυγός της Αντόνιο Α΄, η Μαρία προσπάθησε να διώξει από το δουκάτο τους Φράγκους συνεργαζόμενη με την οικογένεια Χαλκοκονδύλη και να κρατήσει το δουκάτο για τον εαυτό της υπό Ρωμαϊκή εξουσία. Για αυτόν τον σκοπό έστειλε τον συγγενή της Γεώργιο Χαλκοκονδύλη στον σουλτάνο Μουράτ Β΄ να την αναγνωρίσει ως νόμιμη διάδοχο στο δουκάτο, με αντάλλαγμα να του δώσει εκτάσεις στην Πελοπόννησο.
Πηγές
Κατηγορία:Δούκισσες των Αθηνών Κατηγορία:Οικογένεια Ατσαγιόλι Μαρία
Φλέτσερ Χέντερσον
Ο Φλέτσερ Χάμιλτον Χέντερσον (James Fletcher Hamilton Henderson, Jr., 18 Δεκεμβρίου 1897 - 29 Δεκεμβρίου 1952) ήταν Αμερικανός πιανίστας, διευθυντής ορχήστρας, ενορχηστρωτής και συνθέτης, με σημαντική συνεισφορά στην εξέλιξη της τζαζ και του σουίνγκ.
Βιογραφία
Γεννήθηκε στο Κάθμπερτ (Cuthbert) της Τζόρτζια των ΗΠΑ, γιος μεσοαστικής οικογένειας. Ο πατέρας του ήταν διευθυντής σχολείου και η μητέρα του καθηγήτρια πιάνου. Σπούδασε στο Πανεπιστήμιο της Ατλάντα, από όπου αποφοίτησε το 1920. Αργότερα εγκαταστάθηκε στη Νέα Υόρκη προκειμένου να ακολουθήσει μεταπτυχιακές σπουδές χημείας στο Πανεπιστήμιο Κολούμπια. Εξαιτίας της αδυναμίας του να ακολουθήσει μία σταδιοδρομία ως χημικός – γεγονός στο οποίο συνέβαλε και το χρώμα του – στράφηκε στη μουσική. Αρχικά εργάστηκε σε δισκογραφικές εταιρίες όπως την Black Swan Records, ως μουσικός διευθυντής και πιανίστας. Το 1922 ηγήθηκε της πρώτης προσωπικής του ορχήστρας και περίπου στις αρχές του 1924 εντάχθηκε σε αυτή ο Λούις Άρμστρονγκ. Σημαντική συνεισφορά στην ορχήστρα είχε επίσης ο μουσικός διευθυντής Ντον Ρέντμαν. Εκτός από τον Άρμστρονγκ, στην ορχήστρα συμμετείχαν κατά διαστήματα και οι Μπένι Κάρτερ, Κόλμαν Χώκινς, Ρόι Έλντριτζ, Ρεντ Άλλεν και Τζο Σμιθ. Παρά το γεγονός πως η ορχήστρα του είχε απήχηση στο κοινό, ο ίδιος ο Χέντερσον δεν διέθετε σημαντικές ικανότητες στη διαχείρισή της, αδυνατώντας να την προωθήσει εμπορικά ή να επιβληθεί στους μουσικούς με τους οποίους συνεργαζόταν. Ο Χέντερσον υπήρξε σημαντικός ενορχηστρωτής και το 1934, κάτω από το βάρος οικονομικών δυσχερειών, αναγκάστηκε να πουλήσει στον Μπένι Γκούντμαν, κάποιες από τις καλύτερες του ενορχηστρώσεις. Στα τέλη της δεκαετίας του 1930, οι δύο μουσικοί συνεργάστηκαν όταν ο Χέντερσον συμμετείχε αρχικά ως πιανίστας στην ορχήστρα του Γκούντμαν και αργότερα ως ενορχηστρωτής, μέχρι το 1941. Η συνεργασία τους υπήρξε καταλυτική για την εξέλιξη του σουίνγκ. Τα επόμενα χρόνια, ηγήθηκε διαφόρων μουσικών σχημάτων ενώ την περίοδο 1948 - 1949 περιόδευσε με την Έθελ Γουώτερς. Το 1950 υπέστη εγκεφαλικό, το οποίο οδήγησε σε μερική παράλυσή του. Πέθανε δύο χρόνια αργότερα, στη Νέα Υόρκη.
Εξωτερικοί σύνδεσμοι
Κατηγορία:Αμερικανοί μουσικοί Κατηγορία:Τζαζ μουσικοί Κατηγορία:Αμερικανοί πιανίστες
13 π.Χ.
''Η τρέχουσα σελίδα αφορά το έτος 13 π.Χ. κατά το Γρηγοριανό ημερολόγιο ''
Ντεγκτιάρσκ
Το Ντεγκτιάρσκ (ρωσ. Дегтярск) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 15.300 κατοίκους. Βρίσκεται στο ποταμό Βιάζοβκα. Το κλίμα είναι ηπειρωτικό, με ήπια καλοκαίρια και κρύους χιονισμένους χειμώνες.
Εξωτερικοί σύνδεσμοι
Κατηγορία:Πόλεις του Όμπλαστ του Σβερντλόφσκ
We Love Katamari
We Love Katamari (ή We ♥ Katamari), γνωστό στην Ιαπωνία ως Minna Daisuki Katamari Damacy (ιαπωνικά: みんな大好き塊魂, Χέπμπορν: Minna Daisuki Katamari Damashii, κυρ. "Everyone Loves Katamari Damacy"), είναι βιντεοπαιχνίδι παζλ δράσης που αναπτύχθηκε και κυκλοφόρησε από τη Namco για το PlayStation 2. Κυκλοφόρησε στην Ιαπωνία στις 6 Ιουλίου του 2005, στη βόρεια Αμερική στις 20 Σεπτεμβρίου του ίδιου έτους, και στην Ευρώπη στις 2 Φεβρουαρίου, ένα χρόνο αργότερα. Είναι sequel του Katamari Damacy. Είναι το τελευταίο παιχνίδι της σειράς στο οποίο αναπτύχθηκε ο δημιουργός της, Κεΐτα Τακαχάσι.
Επαρχία Τσερικάβ
Η επαρχία Τσερικάβ (Λευκορωσικά: Чэрыкаўскі раён, Ρωσικά: Чериковский район, Cherikovsky raion) είναι ραγιόν (επαρχία) στην Περιφέρεια Μογκιλιόφ στη Λευκορωσία. Το διοικητικό της κέντρο είναι η πόλη του Τσερικάβ. Το 2009, ο πληθυσμός της ήταν 14.875 άτομα. Ο πληθυσμός του Τσερικάβ αντιστοιχεί για 55.0% του περιφερειακού πληθυσμού.
Βρεταννία Δευτέρα
δεξιά|μικρογραφία|404x404εσ|Η [[Ρωμαϊκή Βρετανία περί το 410 μ.Χ., χωρίς (υποθετικά) επαρχιακά σύνορα.]]
Η Bρετανία Δευτέρα, λατιν.: Britannia Secunda ή Britannia II (Βρετανία ΙΙ) ήταμν μία από τις επαρχίες της διοίκησης των «Βρετανών», που δημιουργήθηκε κατά τις εταρρυθμίσεις τού Διοκλητιανού στα τέλη του 3ου αι. Πιθανότατα δημιουργήθηκε μετά την ήττα του σφετεριστή Αλλέκτου από τον Κωνστάντιο Α΄ Χλωρό το 296 μ.Χ. και αναφέρθηκε στον περί το 312 Κατάλογο της Βερόνας των ρωμαϊκών επαρχιών. Η θέση και η πρωτεύουσά της παραμένουν αβέβαια, αν και πιθανότατα βρισκόταν πιο μακριά από τη Ρώμη, από ό,τι η Βρετανία Πρώτη. Προς το παρόν, οι περισσότεροι μελετητές τοποθετούν τη Βρετανία II στο Γιόρκσαϊρ και τη βόρεια Αγγλία. Εάν ναι, η πρωτεύουσά της θα ήταν το Eβόρακον (Γιόρκ). αριστερά|μικρογραφία|283x283εσ| Η παραδοσιακή διάταξη των ύστερων ρωμαϊκών επαρχιών κατά τον [[Ουίλιαμ Κάμντεν|Κάμντεν, που τοποθετεί τη Βρετανία ΙΙ στην Ουαλία. Με βάση τη σύγχρονη αρχαιολογία, η Βρετανία Ι έφτανε τουλάχιστον βόρεια ως το Κορίνιον.]] αριστερά|μικρογραφία|200x200εσ| Μία άλλη πιθανή διευθέτηση των ύστερων ρωμαϊκών επαρχιών, με τη Βρετανία ΙΙ στη βόρεια Αγγλία.
Ιστορία
Η τοποθέτηση και οι πρωτεύουσες αυτών των όψιμων βρετανικών επαρχιών είναι αβέβαιες, αν και ο Κατάλογος Αξιωμάτων αναφέρει τον κυβερνήτη (praeses) της Βρετανίας ΙΙ από την τάξη των ιππέων, καθιστώντας απίθανο να είχε βάση το Λονδίνιον. Ο κατάλογος των επισκόπων που συμμετείχαν στη Σύνοδο τού 314 της Αρλ είναι προφανώς αλλοιωμένος, αλλά γενικά υποτίθεται ότι μιμείται τη ρωμαϊκή διοίκηση: φαίνεται βέβαιο ότι ένας από τους επισκόπους ήταν από το Εβόρακον, ακόμα και αν το όνομά του ("Eβόριος" ) ήταν ένα γραφικό λάθος.
Γ. Κάμντεν
Ο Γουίλιαμ Κάμντεν υποστήριξε την τοποθέτηση της Βρετανίας Δευτέρας στην Ουαλία και η με μεγάλη επιρροή πλαστογραφία του Τσαρλς Μπέρτραμ, Περί τού κράτους της Βρετανίας, τοποθετεί τη Βρετανία ΙΙ δίδοντάς της σύνορα με το Ντη (Dee) και το Σέβερν. Αυτό ήταν γενικά αποδεκτό από τα μέσα του 18ου έως τα μέσα του 19ου αι., πριν αποκαλυφθεί ως απάτη. Έχει γενικά αναιρεθεί από την ανακάλυψη επιγραφών, που δείχνουν ότι η δυτική Αγγλία ήταν μέρος της Βρετανίας Ι, με πιθανή πρωτεύουσα το Κορίνιον.
Bιβλιογραφικές αναφορές
Κατηγορία:Ύστερες Ρωμαϊκές επαρχίες
Γιάννης Χωματάς
Ο Ιωάννης Χωματάς (Δαμαριώνας Νάξου, 18 Φεβρουαρίου 1933 - Αθήνα, 27 Νοεμβρίου 2016), του Δημητρίου, ήταν Έλληνας Ιατρός και πολιτικός. Υπηρέτησε ως βουλευτής Κυκλάδων για αρκετά χρόνια.
Καταγωγή και πρώτα χρόνια
Καταγόταν από την Δαμαριώνα Νάξου, γεννηθείς τις 18 Φεβρουαρίου 1933, ολοκλήρωσε δε το Γυμνάσιο στην Αθήνα. Κατά τα φοιτητικά του χρόνια αγωνίστηκε για την ανεξαρτησία της Κύπρου. Στο στρατό υπηρέτησε στο Σώμα Αλεξιπτωτιστών και ενώ ήταν βουλευτής, το 1992, πραγματοποίησε πτώση με αλεξίπτωτο στη Θεσσαλονίκη, μαζί με άλλους βουλευτές, για να διατρανώσει την ελληνικότητα της Μακεδονίας.
Σπουδές και ιατρική
Ο Γιάννης Χωματάς σπούδασε ιατρική και το 1963 αναγορεύτηκε διδάκτορας της Ιατρικής Σχολής του Πανεπιστημίου Αθηνών. Έπειτα μετέβη σε αμερικανικά πανεπιστήμια με υποτροφία στο Κολοράντο και στο Κεντάκι και ειδικεύτηκε στις μεταμοσχεύσεις. Με την επιστροφή του στην Ελλάδα το 1969 ήταν μέλος της ομάδας (μαζί με τον καθηγητή Γρηγόρη Σκαλκέα που πέτυχαν την πρώτη μεταμόσχευση νεφρού από νεκρό δότη. Αναγορεύτηκε υφηγητής της Ιατρικής Σχολής το 1974. Συνετέλεσε τα μέγιστα στην ίδρυση ανεξάρτητης κλινικής για μεταμοσχεύσεις στο Λαϊκό Νοσοκομείο Αθηνών και το 1986 ανέλαβε διευθυντής του Κέντρου Μεταμοσχεύσεων στο εν λόγω νοσοκομείο.
Με τη σύζυγό του, Ελένη Μαμάη, απέκτησαν δύο παιδιά, τη Φιλιάννα και την Αλεξάνδρα.
Πολιτική σταδιοδρομία
Εξελέγη βουλευτής Κυκλάδων με τη Νέα Δημοκρατία για πρώτη φορά στις εκλογές του Νοεμβρίου του 1989 και επανεξελέγη το 1990,  το 1993,  το 1996,  το 2000 και το 2004. Το 2000 εξελέγη κοσμήτωρ της Βουλής των Ελλήνων.
Παραπομπές
Κατηγορία:Έλληνες μεταμοσχευτές Κατηγορία:Έλληνες χειρουργοί Κατηγορία:Βουλευτές Κυκλάδων Κατηγορία:Βουλευτές εκλεγμένοι με τη Νέα Δημοκρατία
Αστραπαίος
Το επίθετο Αστραπαίος ήταν μία αρχαία θρησκευτική επίκληση, και συγκεκριμένα μια ονομασία του θεού Δία, ως του θεού που προκαλεί τις αστραπές.
Στην αρχαία Αθήνα υπήρχε βωμός του Αστραπαίου Διός, από όπου οι Πυθαϊστές για τρεις μήνες και επί τρεις συνεχείς ημέρες και νύκτες κάθε μήνα παρατηρούσαν τον ουρανό μέχρι που να δουν αστραπή, οπότε απέστελναν αντιπροσωπεία στους Δελφούς. Εκτός των Αθηνών, παραδίδεται ότι στην πόλη `Αντανδρο της Τρωάδας, στη Μυσία, υπήρχε εορτή προς τιμή του Αστραπαίου Διός.
Πηγές
Αστραπαιος
Ασπίς ΙΙ (αντιτορπιλικό)
Το Ασπίς ΙΙ / D-06 ήταν αντιτορπιλικό τύπου ‘FLETCHER’, μετασκευής ‘FRAM-II’, πρώην USS Conner (DD-582).
Ναυπηγήθηκε το 1942-1943 στα ναυπηγεία ‘Boston Navy Yard, Boston Mass’ και εκσυγχρονίστηκε αργότερα στις Η.Π.Α. στην Καλιφόρνια. Παραχωρήθηκε από τις Η.Π.Α. κατά τα έτη 1959 – 1960. Παρελήφθη στον ναύσταθμο LONG BEACH – Καλιφόρνια. Η ύψωση της Ελληνικής Σημαίας έγινε στις 10 Νοεμβρίου 1959 στο Λογκ Μπίτς. Όμοιου τύπου πλοία: ‘Βέλος ΙΙ’, 'Ασπίς ΙΙ', ‘Λόγχη ΙΙ’ και 'Σφενδόνη ΙΙΙ'. Παροπλίστηκε στις 1 Φεβρουαρίου 1991.
Εξωτερικοί σύνδεσμοι
Κατηγορία:Ελληνικά αντιτορπιλικά
Ωδείο Athenaeum
Το Ωδείο Athenaeum (Odeon Athenaeum), (προφέρεται "Αθήναιουμ"), είναι ένας σύγχρονος μουσικός πολυχώρος, και διεθνές καλλιτεχνικό κέντρο της Αθήνας, που τελεί υπό την αιγίδα του Υπουργείου Πολιτισμού.